钦定古今图书集成/理学汇编/学行典/第229卷 > 水清且漪橘洲之实硕且饴饮洲之水食洲之橘谁无父母思嗟哉万生孝义古今稀我诗直欲追韩奇===《唁冯孝子歌》阎调鼎=== > 《张孝子诗》周石泉
## 钦定古今图书集成/理学汇编/学行典/第229卷 > 水清且漪橘洲之实硕且饴饮洲之水食洲之橘谁无父母思嗟哉万生孝义古今稀我诗直欲追韩奇===《唁冯孝子歌》阎调鼎=== > 《张孝子诗》周石泉

《元序》云：孝子名宝，歙南世家也。其父尝遇贼劫持，将杀之，宝走抱父，顿足大哭曰：“此吾父也，愿杀我！” 贼心动，遂贳其父。宝时仅五岁。今年秋，予识之鲍仲渊家，为言其事如此，因赋是诗。

乱离岁已久恶类暴如虎杀人如剖瓜宁复念人父
哀哉五岁儿黄发犹旅旅大孝亡其身大痛谁遗汝
村墟绝人行汝父无死所不有动地号燐血洒荒土
汝啼非汝声汝声天地心天地为惨惨彼贼空林林
贼心久为铁至是铁分裂平生枭獍怀黯淡动惭色
刃掷父子全归衣笑相牵贼徒重唶唶既去还相怜
如何里巷贤此事忘流传我为赋新诗庶用振人纪
老大长儿孙有父或弗事视彼五岁儿再拜当愧死